L 229/30
HU
Az Európai Unió Hivatalos Lapja
2023.9.18.
IV.
FEJEZET
Nyomon követés és válságreagálás
1 .
sza kasz N yom o n köve té s
19. cikk Az Unió félvezető-ágazatának stratégiai feltérképezése (1) A Bizottság a félvezetőkkel foglalkozó európai testülettel együttműködve elvégzi az Unió félvezető-ágazatának stratégiai feltérképezését.
A stratégiai feltérképezésnek elemzést kell nyújtania az Uniónak a globális félvezető-ágazat tekintetében fennálló erősségeiről és gyengeségeiről, és azonosítania kell az olyan tényezőket, mint például: a) a belső piacon a félvezető-ellátástól függő kulcsfontosságú termékek és kritikus infrastruktúrák; b) a főbb felhasználó iparágak az Unióban, valamint azok jelenlegi és várható szükségletei és függőségei, beleértve az ellátásbiztonságot érintő, a beruházások elégtelenségéhez is kapcsolódó lehetséges kockázatok elemzését is; c) az Unió félvezető-ellátási láncának kulcsfontosságú szegmensei, beleértve a tervezést, a tervezési szoftvereket, az anyagokat, a gyártóberendezéseket, a félvezetőgyártást és a back-end-kiszervezését; d) az uniós félvezető-ágazat technológiai jellemzői, a harmadik országbeli technológiától és szolgáltatóktól való függőségei, valamint szűk keresztmetszetei, beleértve a bemeneti anyagokhoz való hozzáférést is; e) a félvezető-ágazatban a készségek és a szakképzett munkaerőhöz való tényleges hozzáférés iránti jelenlegi és várható igények; f) adott esetben a 25., 26. és 27. cikkben említett válságintézkedéseknek a félvezető-ágazatra gyakorolt lehetséges hatása.
(2) A Bizottság rendszeresen tájékoztatja a félvezetőkkel foglalkozó európai testületet a stratégiai feltérképezés összesített eredményeiről.
(3) A Bizottság az (1) bekezdés szerint elvégzett stratégiai feltérképezés eredményei alapján, a félvezetőkkel foglalkozó európai testülettel folytatott konzultációt követően elkészíti a korai előrejelző mutatók listáját.
A Bizottság – a félvezetőkkel foglalkozó európai testülettel folytatott konzultációt követően – rendszeresen, legalább kétévente felülvizsgálja a korai előrejelző mutatók listáját.
(4) A Bizottság – a félvezetőkkel foglalkozó európai testülettel folytatott konzultációt követően – kidolgozza a félvezetőágazat stratégiai feltérképezésének keretét és módszertanát.
A Bizottság szükség esetén aktualizálja a keretet és a módszertant.
(5) A stratégiai feltérképezésnek – többek között – a vállalkozásoktól származó, nyilvánosan és kereskedelmi forgalomban rendelkezésre álló adatokon és releváns nem bizalmas információkon, hasonló – többek között nyersanyagokra és a megújuló energiára vonatkozó uniós joggal összefüggésben végzett – elemzések eredményein, valamint a 40.
cikk (1) bekezdése szerint elvégzett értékeléseken kell alapulnia.
Azokban az esetekben, amikor ez nem elegendő az e cikk (1) bekezdése szerinti stratégiai feltérképezés kidolgozásához, a Bizottság a félvezetőkkel foglalkozó európai testülettel folytatott konzultációt követően önkéntes információkéréseket intézhet a félvezető-értéklánc uniós szereplőihez.
A Bizottság szabványosított és biztonságos eszközöket biztosít az ilyen információkérés céljából történő, a 32. cikk (4) bekezdésében említett információgyűjtéshez és -feldolgozáshoz.
(6) Az e bekezdés alapján megszerzett információkat a 32. cikkben meghatározott titoktartási kötelezettségeknek megfelelően kell kezelni.